Foto’s: Andriëtte wys haar nuwe pienkvoetAndriëtte en haar seuntjie Glynn (Foto: Jana Engelbrecht Photography) Die sangeres Andriëtte Norman (31) het Woensdag pragfoto’s van haar en haar drie weke oue seuntjie, Glynn, op sosiale media gedeel. Maroela Media het vroeër berig Glynn is op 5 September om 08:31 gebore. Hy het 3,8 kg geweeg by geboorte. In die ma-en-seun-foto’s hou ŉ stralende Andriëtte vir klein Glynn vas. Andriëtte het by die foto’s geskryf dat dit vir haar ŉ voorreg is om ŉ ma te wees. “Ek voel ryk met my seuns,” het sy geskryf. Die sangeres en haar man, Glynn Moolman (32), se eersteling, Graham, is in Februarie 2017 gebore. Glynn het ook ŉ agtjarige seuntjie, Nathan, uit ŉ vorige verhouding. Andriëtte en Glynn is op 13 Junie 2015 getroud.